*Projekts*

1.pielikums

rīkojuma projektam „Par atklāta konkursa uz Eiropas Cilvēktiesību tiesas

tiesneša amatu izsludināšanu un atlases komisijas izveidošanu”

**Latvijas Republikas Ministru kabinets izsludina**

**atklātu konkursu uz Eiropas Cilvēktiesību tiesas tiesneša amatu**

Saistībā ar Eiropas Cilvēktiesību tiesas no Latvijas ievēlētā pastāvīgā tiesneša pilnvaru termiņa beigām 2015.gada 31.oktobrī, Ministru kabinets izsludina atklātu konkursu uz Eiropas Cilvēktiesību tiesas tiesneša amatu.

**Prasības pretendentiem/-ēm:**

* augstākā izglītība tiesību zinātnēs
* darba pieredze tiesā, valsts pārvaldes iestādē vai juridiskajā specialitātē
* atbilstība Eiropas Cilvēka tiesību un pamatbrīvību aizsardzības konvencijas 21. un 23.panta prasībām
* teicamas vismaz vienas Eiropas Padomes oficiālās valodas (angļu vai franču) zināšanas mutvārdos un rakstveidā, otras valodas pamatzināšanas
* zināšanas par Latvijas tiesību sistēmu
* zināšanas starptautiskajās tiesībās un cilvēktiesībās
* izpratne par Eiropas Cilvēktiesību tiesas darbu
* prasme formulēt viedokli un patstāvīgi pieņemt lēmumus

Pēc pretendentu izvērtēšanas un atlases Latvijā saraksts ar trīs atbilstošākajiem pretendentiem tiesneša amatam ne vēlāk kā līdz 2014.gada 15.decembrim tiks nosūtīts Eiropas Padomes Ministru komitejas Konsultatīvajai padomei, kura sniegs konfidenciālu viedokli par Latvijas izraudzītajiem pretendentiem. Pēc Konsultatīvās padomes konfidenciālā viedokļa saņemšanas, pretendentu saraksts tiks iesniegts Eiropas Padomes Parlamentārajai asamblejai, kura ievēlēs vienu no pretendentiem par Eiropas Cilvēktiesību tiesas tiesnesi.

**Pretendentus lūdzam CV (pēc parauga) latviešu un angļu vai franču valodā, Motivācijas vēstuli latviešu un angļu vai franču valodā, augstāko izglītību apliecinoša dokumenta kopiju un citus dokumentus, kurus pretendents uzskata par nepieciešamu pievienot, iesniegt, nosūtot pa pastu Ārlietu ministrijas Personāla departamentam uz adresi K.Valdemāra 3, Rīga, LV-1395 vai elektroniski uz e-pasta adresi** **konkurss@mfa.gov.lv** **līdz 2014. gada 8. septembrim. Tālrunis informācijai 67016338 vai 67016301.**